|  |  |  |
| --- | --- | --- |
|  | HRVATSKA **OBRTNIČKA**  **KOMORA** |  |

ODJEL ZA GOSPODARSTVO, MEĐUNARODNU SURADNJU,

SAVJETOVANJE I OPĆE POSLOVE

Broj: 18-1015-166-80-2018

Zagreb, 10. 01. 2018.

**PODRUČNIM OBRTNIČKIM KOMORAMA**

**UDRUŽENJIMA OBRTNIKA**

**- s v i m a -**

**PREDMET: Informacija o organizaciji i sufinanciranju nastupa članova Hrvatske obrtničke komore na 21. Međunarodnom sajmu gospodarstva u Mostaru 2018.;**

**10. – 14.04.2018.**

Poštovani,

Hrvatska obrtnička komora organizira i s **50%** **troškova** standardno uređenog izložbenog prostora **sufinancira** kolektivan nastup članova Hrvatske obrtničke komore na **21. Međunarodnom sajmu gospodarstva u Mostaru 2018., koji će se održati od 10. do 14. travnja 2018. godine.**

Radi se o važnom proljetnom sajmu u Bosni i Hercegovini, koji brojkama od preko **850** izlagača iz **26** država Svijeta, predstavlja kvalitetno mjesto prezentacije proizvoda i usluga koje obrtnici i poduzetnici nude na tržišti ne samo Bosne i Hercegovine, već ih na sajmu prezentiraju i posjetiteljima **iz 40-tak država Svijeta**, kojih se očekuje preko **40.000.**

Međunarodni sajam gospodarstva Mostar objedinjuje izložbe sljedećih djelatnosti: izrada alata, obrada metala, strojogradnja, hidraulika i pneumatika, auto-industrija, elektroindustrija, prerada plastičnih masa, drvna industrija, izrada namještaja, kemijska industrija, građevinarstvo, , komunalna oprema, medicinska oprema, informatika, grafika i izdavaštvo, turizam, tekstilna i kožna galanterija, kolektivni nastupi zemalja...

**U nastavku dopisa dostavljamo Vam osnovne informacije, a u privitku i prijavu te uvjete nastupa na sajmu.** **Molimo Vas da spomenute materijale pošaljete obrtnicima na Vašem području, posebice obrtnicima koji bi svoje obrte željeli prezentirati po prvi puta na ovome sajmu:**

Broj izlagača 2017. godine: **preko 800 izlagača**

Izložbena površina sajma: paviljonski prostori i izložba na otvorenom na preko **30.000 m2**

Broj država učesnica u 2017. godini: **26**

Ukupan broj posjetitelja u 2017. godini: **oko 40.000 posjetitelja**

Medijsko praćenje sajma: **preko 300 akreditiranih novinara**

**Aktualne informacije vezane uz sajamsku izložbu u 2018. godini:**

Naziv sajma: **21. Međunarodni sajam gospodarstva u Mostaru 2018**

Termin održavanja i radno vrijeme sajma: ***10. – 14.04.2018.; 10,30 – 18,30 sati***

Adresa sajma:**Rodoč bb/Slobodna zona Hercegovina, 88000 Mostar, Bosna i Hercegovina**

Internet stranice sajma:[***www.mostarski-sajam.com***](http://www.mostarski-sajam.com) ***,*** [***www.mostar-fair.com***](http://www.mostar-fair.com)

*Projekt je sufinancirala Europska unija iz Fonda za regionalni razvoj*



*Sadržaj materijala isključiva je odgovornost Hrvatske obrtničke komore*

**Hrvatska obrtnička komora organizira nastup po sistemu „ključ u ruke“** –svaki izlagač u sklopu priprema svoje prezentacije na sajmu, uz izložbeni prostor uređen sukladno njegovoj prijavi i potrebama, dobiva i: dva natpisa na štandu, reprezentaciju na štandu, transport eksponata na relaciji Zagreb-Mostar-Zagreb i postavu na štandu, najavu nastupa prema službama sajma Mostar, sve potrebne informacije, kompletnu logistiku potrebnu za kvalitetan sajamski nastup.

Cijena izlagačkog prostora, uz logistiku nastupa po principu **“ključ u ruke”, uz sufinanciranje HOK-a za članove HOK-a od 50% iznosi 45,00 EUR-a po m2 + PDV (25%), odnosno ukupno za platiti 56,25 EUR/m2 standardno uređenog izložbenog prostora.**

**Puna cijena izlaganja po principu „ključ u ruke” standardno uređenog izložbenog prostora, za poduzetnike koji nisu članovi HOK-a iznosi 90,00 EUR-a po m2 + PDV (25%), odnosno 112,50 EUR/m2 standardno uređenog izložbenog prostora.**

**Minimalna izlagačka površina iznosi 2 m2, osim u slučaju vertikalnog panoa na stijeni 1 m2**.

***Za prijavu nastupa na sajmu izlagač treba dostaviti***:

1. prijavu – u prijavi obavezno navesti potreban namještaj na štandu
2. podatke o robi i/ili promotivnim materijalima koji se šalje na sajam
3. izlagač na sajam treba poslati robu koja po vrsti, količini i vrijednosti odgovara robi koji je naveo u obrascu „Podaci o robi za carinu“.

**ROK PRIJAVE NASTUPA**: **27. 02. 2018. godine ili do popune izložbenog prostora**

***Dostava prijavnog materijala –* u** **Hrvatsku obrtničku komoru *–* adresa: Ilica 49/II, p.p. 166, 10002 Zagreb ili putem telefaksa: 01/48 46 610.**

***Osiguranje robe/eksponata***: izlagačka roba za vrijeme sajma nije osigurana, a ako izlagač ima robu veće vrijednosti, tu robu može osigurati sam. Komora neće snositi troškove eventualno nastalih šteta ili nestanka robe, bilo za vrijeme transporta ili trajanja sajma.

***Otprema robe*:** izlagač će biti pravovremeno obaviješten o predaji robe u skladište izvođača štanda te je dužan pridržavati se dobivenih uputa.

**Napomena: skrećemo pozornost da izlagači ne mogu nastupiti u organizaciji i uz sufinanciranje Hrvatske obrtničke komore ako imaju dugovanja prema komorskom sustavu!**

Za dodatne informacije zainteresirani obrtnici i poduzetnici mogu se obratiti u Hrvatsku obrtničku komoru na broj telefona: **01/48 06 650, Dražen Horvat, e-mail:** [**drazen.horvat@hok.hr**](mailto:drazen.horvat@hok.hr) **i** [**hok@hok.hr**](mailto:hok@hok.hr) **.**

S poštovanjem,

Glavna tajnica

Hrvatske obrtničke komore

Violeta Jelić, prof. v.r.

Prilog: Prijavni materijali i uvjeti nastupa na 21. Međunarodnom sajmu gospodarstva u Mostaru 2018. godine

*Projekt je sufinancirala Europska unija iz Fonda za regionalni razvoj*



*Sadržaj materijala isključiva je odgovornost Hrvatske obrtničke komore*

**Uvjeti izlaganja obrtnika/poduzetnika na 21 Međunarodnom sajmu gospodarstva u Mostaru 2018., 10. – 14. 04. 2018.**

**1. Prijava izlaganja**

* Sudjelovanje na sajmu u organizaciji HOK-e, izlagač prijavljuje pismenim putem ispunjavajući Prijavu - ugovor o zakupu izlagačkog prostora
* HOK će na temelju prispjelih prijava izvršiti raspodjelu zakupljenog prostora za svakog izlagača prema traženoj veličini izlagačke površine
* HOK po primitku prijave od izlagača istu može otkazati u slučaju ako je ukupno zakupljena površina popunjena
* HOK može otkazati nastup na sajmu, ukoliko se ne prijavi dovoljan broj izlagača ili ako prijavljena izlagačka površina bude manja od 50% ukupno planirane izlagačke površine
* Minimalna izlagačka površina koju izlagač može zakupiti je 2 m2, osim ako se radi o izložbenom panou na stijeni onda je minimalna površina 1 m2
* Izlagač prilikom određivanje potrebne izlagačke površine treba voditi računa o komunikacijskom prostoru, budući da treba osigurati pristup izlošku, kao i prostor za razgovore
* Izlagač prilikom popunjavanja prijave mora voditi računa o realnoj zakupljenoj površini izlaganja, tj. treba paziti da na izlaganje pošalje količinu robe koja realno zauzima prostor naznačen u prijavi

**2. Izlaganje**

* Izlagač je dužan pridržavati se termina predaje izložaka, kao i preuzimanja izložaka nakon sajmu
* Ukoliko želi, izlagač može robu osigurati na vlastiti trošak, budući Komora ne može snositi troškove oštećenja, krađe ili gubitka robe
* Izlagač odgovara za točnost podatka o eksponatima, a koje je dao za izradu zajedničke dokumentacije za otpremu robe na sajam i sa sajma (vrsta, vrijednost i količina)
* Izlagač je obavezan zapakirati robu na način da je zaštićena od oštećenja te na pakiranju mora biti naljepnica sa podacima o vlasniku robe i upozorenju o načinu rukovanja
* Izlagač je dužan robu predati za otpremu na sajma sa 2 popisa robe - jedan primjerak za izvođača, a drugi za sebe
* Izlagač je obvezan po završetku sajma preuzeti robu te konstatirati stanje
* Ukoliko izlagač nakon sajma ne preuzme robu prema uputama, izvođač niti Hrvatska obrtnička komora ne snose odgovornost niti troškove za eventualno nestalu robu

**3. Uvjeti plaćanja**

* Izlagač je dužan podmiriti ispostavljeni račun za izlaganje, prema stvarno korištenoj površini izlaganja na sajmu, u roku naznačenom na računu, u protivnom će mu se obračunavati zakonska kamata
* U slučaju da izlagač ima primjedbe u svezi izlaganja (veličina prostora, pozicija na štandu, faktura i slično), dužan je najkasnije u roku od 15 dana od primitka fakture za nastup, dostaviti pismenu reklamaciju.
* Naknadne reklamacije neće se uvažavati

**4. Obrtnici/tvrtke s dugovanjima prema komorskom sustavu ne mogu prijaviti nastup dok ista ne podmire**

*Projekt je sufinancirala Europska unija iz Fonda za regionalni razvoj*



*Sadržaj materijala isključiva je odgovornost Hrvatske obrtničke komore*